РЕШЕНИЕ НА КОМИСИЯТА
от 11 април 2007 година
за изменение на Решение 2005/393/ЕО относно зоните с ограничен достъп във връзка с болестта син език
(нотифицирано под номер C(2007) 1525)
(Текст от значение за ЕИП)
(2007/227/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2000/75/ЕО на Съвета от 20 ноември 2000 г. за установяване на специфични разпоредби за контрол и ликвидиране на болестта син език (1), и по-специално член 8, параграф 3 от нея,
като има предвид, че:
(1)
В Директива 2000/75/ЕО се определят правила и мерки за борба с болестта син език в Общността, включително установяването на предпазни и надзорни зони и забрана за животните, напускащи тези зони.
(2)
В Решение 2005/393/ЕО на Комисията от 23 май 2005 г. относно предпазните зони и надзорните зони във връзка с болестта син език и условията за движение от и през такива зони (2) се предвижда определяне на границите на глобалните географски райони, където следва да се създадат предпазни зони и надзорни зони („зони с ограничен достъп“) от държавите-членки във връзка с болестта син език.
(3)
След известието за поява на болестта син език през средата на август и началото на септември 2006 г., направено от Белгия, Германия, Франция и Нидерландия, Комисията измени няколко пъти Решение 2005/393/ЕО по отношение на определянето на засегнатите зони с ограничен достъп.
(4)
След конкретна молба, подадена от Германия, е целесъобразно да се изменят определените граници на зоната с ограничен достъп в Германия.
(5)
Решение 2005/393/ЕО следва съответно да бъде изменено.
(6)
Предвидените в настоящото решение мерки са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение I към Решение 2005/393/ЕО се изменя в съответствие с приложението към настоящето решение.
Член 2
Адресати на настоящото решение са държавите-членки.
Съставено в Брюксел на 11 април 2007 година.